ΕΦΗΜΕΡΙΣ ΤΗΣ ΚΥΒΕΡΝΗΣΕ&Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

30 ΑΥΓΟΥΣΤΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

535 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση έκθεσης επιτροπής ορίων αιγιαλού και παραλίας στην 
παραλιακή θέση «Πεδιάς» Κοινότητας Καρδάμαινας νήσου !Κω 
προ των ΚΜ 18-18Α-6Β κλπ γαιών Καρδάμαινας, ιδιοκτησίας 

Σ. Ψυρρή, Εμμ. Πηλίνη, Στ. Γιαννά κλπ. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Καλυβιανή Γραμβούσα Κισάμου Νομού Χανιών.'. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ.ΔΚ^588 (1) 

Επικύρωση έκθεσης επιτροπής ορίων αιγιαλού και παραλίας στην πα¬ 
ραλιακή θέση «Πεδιάς» Κοινότητας Καρδάμαινας νήσου Κω προ 

των ΚΜ 18-18Α-6Β κλπ γαιών Καρδάμαινας, ιδιοκτησίας Σ. 

Ψυρρή, Εμμ. Πηλίνη, Στ. Γιαννά κλπ. 

/ 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» 
σε συνδυασμό με αυτές του ΝΔ 532/70 και ΒΔ 704/70. 

2. Τις διατάξεις του ΚΔ 132/1929 «περί κτηματολογικού κανονι¬ 
σμού Δωδεκάνησου» που διατηρήθηκε σε ισχύ με το άρθρο 8 του Ν. 
510/1947. 

3. Τις διατάξεις του άρθρου 8 του ΑΝ 2344/40 «περί αιγιαλού και 
παραλίας». 

4. Τις διατάξεις του ΝΔ 439/1940 «περί συμπληρώσεως των διατά¬ 
ξεων περί αιγιαλού». 

5. Τις διατάξεις του άρθρου 74 ΠΔ 636/77 «περί συγκροτήσεως με¬ 
ταξύ άλλων και της επιτροπής καθορισμού ορίων αιγιαλού και παρα¬ 
λίας. 

6. Τις διατάξεις του άρθρου 20 του Ν. 719/77 «περί του τρόπου σύ¬ 
νταξης τοπογραφικών - υψομετρικών διαγραμμάτων από ιδιώτες μη¬ 
χανικούς κλπ». 

7. Την υπ’ αριθμ. 0.208/181/26.4.1982 κοινή Απόφαση Υπουρ¬ 
γών Προεδρίας και Οικονομικών «περί αναμορφώσεως συλλογικών ορ¬ 
γάνων Γνωμοδοτικής και Αποφασιστικής αρμοδιότητας του Υπουρ¬ 
γείου Οικονομικών με την οποία διατηρείται η Επιτροπή καθορισμού 
ορίων αιγιαλού και παραλίας και συγχωνεύεται με την επιτροπή αμμο- 
ληψίας σε ενιαίο συλλογικό όργανο με τίτλο «Επιτροπή καθορισμού 
ορίων αιγιαλού και θέσεων αμμοληψίας». 

8. Την Δ. 3090/646/18.5.1976 διαταγή του Υπουργείου Οικονο¬ 
μικών σε συνδυασμό με τις 325/1971 και 203/1973 γνωμοδοτήσεις 
του Ν.Σ.Κ. 

9. Την από 13.10.1988 έκθεση καθορισμού ορίων αιγιαλού και πα¬ 
ραλία της κατά το άρθρο 74 ΠΔ 636/77 επιτροπής, στην παραλιακή 


περιοχή «Πεδιάς» Κοινότητας Καρδάμαινας νήσου Κω προ των ΚΜ 
18-18Α-6Β κλπ γαιών Καρδάμαινας ιδιοκτησίας Στ. Ψυρρή, Εμμ. 
Πηλίνη, Στ. Γιαννά κλπ. , 

10. Το από Μαΐου 1988 τοπογραφικό - υψομετρικό διάγραμμα με 
κλίμακα 1:500 του Τοπογράφου μηχανικού Αθ. Γεροσταθόπουλου, που 
ελέγχθηκε και θεωρήθηκε ως προς την ακρίβεια της αποτύπωσής του 
από το Γραφείο Μηχανικού της Κω την 19.9.1988 και στο οποίο χα- 
ράχθηκε με κόκκινη συνεχόμενη πολυγωνική γραμμή το όριο του αιγια- 
λού με στοιχεία 41 - 40 - 39 - 38 - 37 - 36 - 35 - 34 με εξάρτηση αυ¬ 
τής από μόνιμα σταθερά σημεία επί του εδάφους, και λοιπά στοιχεία κα¬ 
θώς και από παρακείμενο πηγάδι. Οριογραμμή παραλίας δεν χαρά- 
χθηκε διότι το όριο του αιγιαλού περνά μέσα από τα προς τη θάλασσα 
όρια των ιδιοκτησιών, σύμφωνα με το άρθρο 3 ΚΔ 132/1929. 

11. Το Φ. 544.5/331/89.Σ.922/7.7.1989 έγγραφο του Γ.Ε.Ν. 
με το οποίο συμφωνεί με τα καθορισθέντα από την επιτροπή όρια αιγια- 
λού. 

Εισηγουμένου του Προϊσταμένου της Κτηματικής Υπηρεσίας Ρόδου, 
αποφασίζουμε: 

Επικυρούμε την από 13.10.1988 έκθεση της κατά το άρθρο 74 ΠΔ 
636/77 επιτροπής καθορισμού ορίων αιγιαλού και παραλίας (διατηρη- 
θείαα με την 0.208/181/26.4.1982 κοινή Απόφαση Υπουργών Προ¬ 
εδρίας και Οικονομικών συγχωνευθείσα με την Επιτροπή αμμοληψίας 
σε ενιαίο συλλογικό όργανο με τίτλο «Επιτροπή καθορισμού ορίων αι- 
γιαλόύ και θέσεων αμμοληψίας» στην παραλιακή περιοχή «Πεδιάς» της 
Κοινότητας 1 Καρδάμαινας νήσου Κω, προ των ΚΜ ΐ8-18Α-6β κλπ 
γαιών Καρδάμαινας, ιδιοκτησίας Στ. Ψυρρή, Εμμ. Πηλίνη, Στ. Γιαννά 
κλπ, καθώς επίσης και το συνοδεύον αυτή από Μαΐου 1988 τοπογρα¬ 
φικό - υψομετρικό διάγραμμα με κλίμακα 1:500 του Τοπογράφου Μη¬ 
χανικού Αθ. Γεροσταθόπουλου, που θεωρήθηκε ως προς την ακρίβεια 
της αποτύπωσής του την 19.9.1988 από το Γραφείο μηχανικού της 
Κω, και στο οποίο έχει χαραχθεί με κόκκινη συνεχόμενη πολυγωνική 
γραμμή το όριο του αιγιαλού με στοιχεία 41 - 40 - 39 - 38 - 37 - 36 - 
35 - 34, με εξάρτηση αυτής από μόνιμα σταθερά σημεία επί του εδά¬ 
φους, και λοιπά στοιχεία καθώς και από παρακείμενο πηγάδι. Οριο¬ 
γραμμή παραλίας δεν χαράχθηκε διότι το όριο του αιγιαλού περνά μέσα 
από τα προς τη θάλασσα όρια των ιδιοκτησιών, σύμφωνα με το άρθρο 3 
ΚΔ 132/1929. 

Η καθορισθείσα και χαραχθείσα οριογραμμή του αιγιαλού αποτελεί 
το όριο του μεγίστου πλην συνήθους χειμερρίου κόμματος, προσαυξη¬ 
μένο κατά 12 μέτρα (άρθρα 3 ΚΔ 132/1929). 

Ο καθορισμός των ορίων του αιγιαλού στη θέση αυτή γίνεται για 
πρώτη φορά και δεν έχει καθορισθεί και στις παράπλευρες περιοχές. 

Η διαφορά του υπάρχει μεταξύ της σημερινής ακτογραμμής και αυ¬ 
τής του κτηματολογίου οφείλεται στη διάβρωση του εδάφους από τη θά¬ 
λασσα. 

Ο καθορισμός της παραπάνω οριογραμμής γίνεται προς εξυπηρέ¬ 
τηση των σκοπών των διατάξεων του άρθρου 1 του Ν.Δ. 439/70, σε 
συνδυασμό με τις οδηγίες του Υπουργείου Οικονομικών ως η Δ.3090/ 
646/18.5.1976 διαταγή του. 

ΪΝςιπόφαση αυτή μαζί με την έκθεση της επιτροπής και το σχετικό 

τοπογραφικό - υψομετρικό διάγραμμα να δημοσιευθεί στην Εφημερίδα 
της Κυβερνήσεως. 

Ρόδος, 7 Αυγούστου 1989 

Ο Νομαρχών Δ/ντής 
Σ. ΣΙΓΟΥΡΟΣ 


ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΔΩΔΕΚΑΝΗΣΟΥ 
ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ 
ΑΙΓΙΑΛΟΥ ΠΑΡΑΛΙΑΣ ΚΑΙ 
ΘΕΣΕΩΝ ΑΜΜΟΛΗΨΙΑΣ 

ΕΚΘΕΣΗ 

Καθορισμού ορίων αιγιαλού και παραλίας - θέσεων αμμοληψίας (άρθρο 

74 και 75 του Π.Δ. 636/1977 προ των Κ.Μ. 18, 18Α, 6Β, γαιών 

Καρδάμαινας της Κοινότητας Καρδάμαινας της Ν. Κω στη θέση 

Πεδιάς ιδιοκτησίας Στ. Ψΰρρης, Εμμ. Πηλίνης και Στ. Γιαννάς 

Κως, σήμερα 13.10.1988 οι υπογράφοντες νόμιμα: 

1) Αλέξανδρος Οικονόμου, νόμιμος αναπληρωτής Οικονομικού Εφό¬ 
ρου Κω, σαν Πρόεδρος της Επιτροπής. 

2) Γεράσιμος Νιαγάσας, Πολ. Μηχανικός με βαθμό Α' στο Γραφείο 
Μηχανικού Κω, σαν νόμιμος αναπληρωτής του Δ/ντή Τεχνικών Υπη¬ 
ρεσιών Ν. Δωδ/σου, σαν μέλος και 

3) Κων/νος Κυρλαγκίτσης, Πλωτάρχης Λιμεναρχείου Κω, ως νόμι¬ 
μος αναπληρωτής Λιμενάρχου Ρόδου, ως μέλος, που αποτελούν την 
Επιτροπή που προβλέπεται με την 785/23.3.1988 απόφαση του Νο¬ 
μάρχου Ρόδου, μετά από επιτόπιο αυτοψία στην υπόψη περιοχή την 
7.10.1988 και αφού λάβαμε υπόψη: 

1. Τα υψομετρικά διαγράμματα υπό κλίμακα 1:500 που συντάχθη¬ 
καν από τον Τοπογράφο Μηχανικό Αθανάσιο Γεροσταθόπουλο και που 
στη συνέχεια ελέγχθησαν για την ακρίβεια της αποτύπωσης από το Γε- 
ράσιμο Νιαγάσα, υπάλληλο με Α’ βαθμό του Κλάδου ΠΕΙ της 
Δ.Τ.Υ.Ν.Δ. στο Γραφείο Μηχανικού Κω την 9.8.1988, οπότε και θεω¬ 
ρήθηκαν από τον ίδιο σύμφωνα με το άρθρο 20 του Ν. 719/1977. 

2. Τις διατάξεις του Α.Ν. 2344/1940, όπως τροποποιήθηκε και 
ισχύει σήμερα. 


3. Την από την επιτόπιο μετάβαση της Επιτροπής (7.10.1988) σχη- 
ματισθείσα αντίληψη αναφορικά με το πλάτος της βρέχόμενης ζώνης 
της ξηράς. 

Δηλαδή: 

α) Τη μορφολογία του εδάφους που χαρακτηρίζεται σαν αμμώδης 
μέχρι βάθους από τη στάθμη της ηρεμούσης θάλασσας κειμενόμενο με¬ 
ταξύ 35 έως 50 μέτρα περίπου. 

β) Η μορφολογία του εδάφους είναι σχεδόν επίπεδος με ισοϊψείς μέχρι 
3,00 μέτρα. 

γ) Πέραν της αγροτικής οδού υπάρχουν αγροί που στην πλειοψηφία 
τους είναι καλλιεργούμενοι λόγω συστάσεως του εδάφους. 

δ) Αναφορικά με την κατάσταση της ακτογραμμής σημειώνουμε ότι 
δεν υπάρχουν διαβρώσεις πλην των συνήθων, όπως άλλωστε φαίνεται 
και από την αποτυπωθείσα (και σημειούμενη) ακτογραμμή όπως και 
αυτή του κτηματολογίου. Η διαφορά της ακτογραμμής βάσει του κτη¬ 
ματολογίου και αυτής που συνιστάται σήμερα είναι αποτέλεσμα των επι- 
κρατούντων Ν.Δ. ανέμων στην περιοχή. 

Τέλος, η Επιτροπή αφού έλαβε υπόψη της όλα τα ανωτέρω εκτεθέ- 
ντα, καθορίζει τη ζώνη αιγιαλού παραλίας, ως ακολούθως, αποφασίζει: 

Καθορίζει στα σηνημμένα οκτώ (8) τοπογραφικά διαγράμματα: 

1) Την οριογραμμή της σημερινής μέσης στάθμης (7.10.88) θάλασ¬ 
σας υπό στοιχεία Β Γ Δ Ε Ζ. 

2) Την ακτογραμμή κτηματολογικού χάρτη υπό στοιχεία (βγδεζ). 

3) Χαράσσεται η γραμμή του μεγίστου χειμερίου κύματος (Μ.Χ.Κ.) 

με μαύρη πολυγωνική συνεχή γραμμή υπό στοιχεία (42', 41', 
40\.34'). 

4) Στη συνέχεια καθορίζεται η κόκκινη συνεχής πολυγωνική γραμμή 

υπό στοιχεία (41, 40, 39,.34) σε απόσταση 12,00 μέτρα από τη 

γραμμή μεγίστου χειμερίου κύματος (Μ.Χ.Κ.) και σε εξάρτηση από μό¬ 
νιμα σταθερά σημεία επί του εδάφους, όπως φαίνεται και στα τοπογρα¬ 
φικά διαγράμματα (16,17,18) και λοιπά στοιχεία καθώς και από προ- 
κείμενο πηγάδι. 

Η παρούσα έκθεση συντάχθηκε για τον καθορισμό ζώνης αιγιαλού 
παραλίας και υπογράφεται από την Επιτροπή. 

Η Επιτροπή 

Ο Πρόεδρος Τα μέλη 

ΑΛΕΞ. ΟΙΚΟΝΟΜΟΥ ΓΕΡ. ΝΙΑΓΑΣΑΣ 

ΚΩΝ/ΝΟΣ ΚΥΡΛΑΓΚΙΤΣΗΣ 

Αριθ. 875 (2) 

Καθορισμός των ορίων του αφαλού και δημιουργία ζώνης παραλίας 
στη θέση Καλυβιανή Γραμβούσα Κισάμου Νομού Χανιών. 

Ο ΝΟΜΑΡΧΗΣ ΧΑΝΙΩΝ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών#. 

3. Την από 24.7.1989 έκθεση της επιτροπής καθορισμού των ορίων 
του αφαλού και παραλίας και θέσεων αμμοληψίας», που καθόρισε τα 
όρια του αφαλού και της παραλίας στην περιοχή Καλυβιανή Γραμβού- 
σας Κισάμου και το από 21.3.1989 τοπογραφικό διάγραμμα με κλί¬ 
μακα 1:500 του πολιτικού μηχανικού Ιωάννη Μπατζέλη που θεωρή¬ 
θηκε στις 29.3.1989 από τη Δ/νση Τεχνικών Υπηρεσιών της Νομαρ¬ 
χίας Χανιών και συνοδεύει την έκθεση της προαναφερόμενης Επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 5445/311/89/29.6.89 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεώς» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 24.7.89 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από 21.3.89 τοπογραφικό διάγραμμα, που τη συνοδεύει, το 
οποίο συντάχθηκε από τον πολιτικό μηχανικό Ιωάννη Μπατζέλη μέ κλί¬ 
μακα 1:500 και θεωρήθηκε στις 29.3.89 επί του οποίου η πιο πάνω 
Επιτροπή, καθόρισε τα όρια του αιγιαλού, με κόκκινη συνεχή πολυγω¬ 
νική γραμμή Α,Β,Γ,.Ι,Κ με κίτρινη συνεχή πολυγωνική γραμμή Α’, 

Β', Γ'.Γ, Κ' και με εύρος 10 μέτρα. 


Η απόφαση αυτή, με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Χανιά, 27 Ιουλίου 1989 

Ο Νομάρχης 
ΧΑΡΑΛ. ΦΥΤΡΑΚΗΣ 


ΕΚΘΕΣΗ 

Επιτροπής καθορισμού των ορίων του αφαλού και παραλίας κ.λ.π. 

Καθορισμός των ορίων του αιγιαλού και παραλίας στη θέση «Καλυ- 

βιανής» Γραμβούσας Κισάμου για πρώτη φορά. 

Χανιά, σήμερα 24.7.1989 οι υπογράφοντες νόμιμα: 

1. Δημήτριος Σούνιος προϊστάμενος κτηματικής Υπηρεσίας Χανιών. 

2. Εμμανούλ Μαυροειδής αναπλ. Δ/ντή Τ.Υ.Ν. Χανιών λόγω κωλύ¬ 
ματος του Δ/ντή. 

3. Κων/νος Χατζημανωλάκης, Λιμενάρχης Ν. Χανιών αποτελού- 
ντες την Επιτροπή καθορισμού των ορίων του αιγιαλού και παραλίας 
επισκεφθήκαμε την παραπάνω περιοχή και αφού λάβαμε υπόψη: 

α) Την από 21.3.89 αίτηση του Τζαρμουρτζόγλου Γεωργίου με την 
οποία ζητεί τον καθορισμό των ορίων του αφαλού μπροστά στην ιδιο¬ 
κτησία του στην θέση Καλυβιανή Γραμβούσας Κισάμου. 

β) Το από 21.3.89 τοπ/κό διάγραμμα του πολιτικού Μηχ/κού 
Ιωαν. Μπατζέλη με κλίμακα 1:500 ελεγμένο για την ακρίβεια του από 
τον Εμμ. Μαυροειδή μηχ/κό της Δ/νσης Τ.Υ.Ν. Χανιών και θεωρη¬ 
μένο από τον Δ/ντή της Υπηρεσίας αυτήν την 29.3.89. 

γ) Την αντίληψη που σχημάτισε κάθε μέλος της Επιτροπής σχετικά 
με το πλάτος της ζώνης της ξηράς που βρέχεται από την θάλασσα. 

δ) Την σύμφωνη γνώμη του ΓΕΝ η οποία εκφράζεται με το υπ’ 
αριθμ. 544.5/311/89/29.6.89 έγγραφό του, αποφασίζουμε: 

Α) Καθορίζουμε επί του αναφερομένου τοπ/κού δ/·τος 

1) την οριογραμμή αφαλού με κόκκινη συνεχή πολυγωνική γραμμή 
Α, Β, Γ,.,.,Ι.Κ. 

2) Την οριογραμμή παραλίας με κίτρινη συνεχή πολυγωνική γραμμή 
Α', Β', Γ',.,.Ι’, Κ' και εύρος ΙΟμ, επειδή δεν εξυπηρετείται ο σκοπός του 
άρθρ. 7 του Α.Ν. 2344/40. 

Β) Αποφαινόμαστε ότι δεν υπάρχει περίπτωση παλαιού αφαλού. 

Γίνεται μνεία ότι οι κορυφές Α, Η και Κ των οριογραμμών εξασφαλί¬ 
ζονται από κολωνάκια. 

Η Επιτροπή 

ΔΗΜΗΤΡΙΟΣ ΣΟΥΝΙΟΣ, ΕΜΜ. ΜΑΥΡΟΕΙΔΗΣ, 
ΧΑΤΖΗΜΑΝΩΛΑΚΗΣ ΚΩΝ/ΝΟΣ 

